Ing wêkdal satunggiling dintên Sang Prabu Brawijaya kagungan karsa ngawontênakên pakêmpalan agêng, nimbali sadaya para ratu tuwin para pangagêng ingkang kabawah dening nata Majapait sami katimbalan ing ngarsa dalêm. Sasampunipun sami sowan sarta sang prabu sampun lênggah, wusana wontên satunggal karerehan ingkang botên sowan ing ngarsa dalêm, inggih punika Kyai Dêmang Kutu.